**Първа работна среща по проект:**

***„Извършване на предпроектно проучване и изготвяне на***

***пакет документи за проект: „Разработване и внедряване на интегрирана информационна система за координиране и управление в реално време на операции при бедствия и аварии в българския морски отговорен район за търсене и спасяване (БМОРТС)”***

**На 25 септември 2019 г. в гр. Варна** ще се проведе първа работна среща по проект: *„Извършване на предпроектно проучване и изготвяне на пакет документи за проект: „Разработване и внедряване на интегрирана информационна система за координиране и управление в реално време на операции при бедствия и аварии в българския морски отговорен район за търсене и спасяване (БМОРТС)”.* Тя се организира от Изпълнителна агенция „Морска администрация“, която е и възложител на проекта.

В рамките на работната среща изпълнителят на проекта ще представи постигнатия напредък при изпълнението на предвидените в договора дейности и ще запознае участниците с извършените анализ и оценка на съществуващото положение, както и с изготвената концепция за разработване и внедряване на интегрирана информационна система за координиране и управление в реално време на операции при бедствия и аварии в БМОРТС.

С изпълнението на проекта ще бъдат извършени всички дейности, необходими за започване на разработването и внедряването на интегрираната информационна система при бедствия и аварии. Тя ще предоставя пълно взаимодействие и координация между различните институции.

В събитието ще участват представители на ИА „Морска администрация“, Български военноморски сили, ГД „Гранична полиция”, Изпълнителна агенция по рибарство и аквакултури, ГД „Гражданска въздухоплавателна администрация” и ДП „Пристанищна инфраструктура”.

Проектът се съфинансира от Европейския фонд за регионално развитие, чрез Оперативна програма „Транспорт и транспортна инфраструктура“ (ОПТТИ) 2014-2020 г. Изпълнител е „Инфракеър“ АД, а стойността на договора е 864 000 лева без ДДС. Краят на проекта е 31 март 2020 г.

**Екипът на проекта от страна ИА „Морска администрация“ ще направи изявления за представителите на медиите и ще отговорят на въпросите им утре, 25 септември 2019 г., от 12.00 ч., в заседателната зала в сградата на дирекция „Морска администрация-Варна”, бул. Приморски № 5, гр. Варна.**

**Информация за проекта:**

**Основната цел на проекта е** извършване на подготовка за разработване и внедряване на модернизирана инфраструктура, която ще допринесе за подобряване на безопасността и сигурността на морския транспорт.

Проектът се финансира от **Европейския фонд за регионално развитие, чрез Оперативна програма „Транспорт и транспортна инфраструктура“ 2014-2020 г.** и със **средства от националния бюджет**.

Той се осъществява по *Приоритетна ос 4 „Иновации в управлението и услугите – внедряване на модернизирана инфраструктура за управление на трафика, подобряване на безопасността и сигурността на транспорта”*.

**Бюджет на проекта (100% БФП):** 1 052 630, 31 лв.

**Съфинансиране от ЕФРР (85%): 894 735, 76 лв.**

**Национално съфинансиране (15 %): 157 894, 55 лв.**

**Начало на проекта: 01.07.2019 г.**

**Край на проекта: 31.03.2020 г.**

**Планираните дейности по проекта включват:**

|  |  |
| --- | --- |
| **Дейност 1:** | Анализ и оценка на съществуващото положение |
| **Дейност 2:** | Изготвяне на концепция за разработване и внедряване на интегрирана информационна система за координиране и управление в реално време на операции при бедствия и аварии в БМОРТС |
| **Дейност 3:** | Изготвяне на бюджет и график за изпълнение на проект „Разработване и внедряване на интегрирана информационна система за координиране и управление в реално време на операции при бедствия и аварии в БМОРТС”, както и на формуляр за кандидатстване за финансиране на проекта по ОПТТИ 2014 - 2020 г. |
| **Дейност 4:** | Подготовка на документация за възлагане на обществена поръчка за избор на изпълнител на проект „Разработване и внедряване на интегрирана информационна система за координиране и управление в реално време на операции при бедствия и аварии в БМОРТС”. |
| **Дейност 5:** | Информация и комуникация |
| **Дейност 6:** | Управление на проекта |